b'\n_START_ARTICLE_\nHoldawayita\n_START_SECTION_\nCaracter\xc3\xadstiques\n_START_PARAGRAPH_\nLa holdawayita \xc3\xa9s un carbonat de f\xc3\xb3rmula qu\xc3\xadmica Mn\xe2\x82\x86(CO\xe2\x82\x83)\xe2\x82\x82(OH)\xe2\x82\x87(Cl,OH). Cristal\xc2\xb7litza en el sistema monocl\xc3\xadnic. El cristalls s\xc3\xb3n fibrosos al llarg de [001]; comunament en forma d\'agregats granulars, o massius, amb grans individuals de fins a 2 cm. La seva duresa a l\'escala de Mohs \xc3\xa9s 3._NEWLINE_Segons la classificaci\xc3\xb3 de Nickel-Strunz, la holdawayita pertany a "05.BA: Carbonats amb anions addicionals, sense H\xe2\x82\x82O, amb Cu, Co, Ni, Zn, Mg, Mn" juntament amb els seg\xc3\xbcents minerals: atzurita, george\xc3\xafta, glaucosferita, kolwezita, malaquita, mcguinnessita, nullaginita, pokrovskita, rosasita, zincrosasita, chukanovita, auricalcita, hidrozincita, defernita, loseyita i sclarita.\n_START_SECTION_\nFormaci\xc3\xb3 i jaciments\n_START_PARAGRAPH_\nLa holdawayita \xc3\xa9s un mineral vena rar que apareix en forma de filons i \xc3\xa9s localment abundant en roques sediment\xc3\xa0ries riques en mangan\xc3\xa8s poc metamorfosades, intercalades amb dip\xc3\xb2sits sedimentaris de ferro. Va ser descoberta a la mina Kombat, al Districte Grootfontein (Otjozondjupa, Nam\xc3\xadbia). Tamb\xc3\xa9 ha estat trobada a la mina Friedrichssegen, a Fr\xc3\xbccht (Ren\xc3\xa0nia-Palatinat, Alemanya) i R\xc4\x83zoare (Prov\xc3\xadncia de Maramure\xc8\x99, Romania).'